Ministru kabineta rīkojuma projekta

**„Par valsts nekustamā īpašuma „Rankas arodvidusskola”, Skolas ielā 5, Rankā, Rankas pagastā, Gulbenes novadā, nodošanu bez atlīdzības Gulbenes novada pašvaldības īpašumā”**

sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Par valsts nekustamā īpašuma „Rankas arodvidusskola”, Skolas ielā 5, Rankā, Rankas pagastā, Gulbenes novadā, nodošanu bez atlīdzības Gulbenes novada pašvaldības īpašumā” (turpmāk – rīkojuma projekts) sagatavots, lai nodotu bez atlīdzības Gulbenes novada pašvaldības īpašumā nekustamo īpašumu Rankā, kas nav nepieciešams Izglītības un zinātnes ministrijas vai tās padotībā esošo iestāžu funkciju nodrošināšanai.Rīkojuma projekts stāsies spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma 42.panta pirmā daļa, 43.pants, likuma „Par pašvaldībām” 15. panta pirmās daļas 4.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izglītības un zinātnes ministrijas (turpmāk – ministrija) valdījumā atrodas valsts nekustamais īpašums “Rankas arodvidusskola” (nekustamā īpašuma kadastra Nr.5084 008 0159), Skolas ielā 5, Rankas pagastā, Gulbenes novadā (turpmāk – valsts nekustamais īpašums), kas nav nepieciešams izglītības funkciju nodrošināšanai. Īpašuma tiesības nostiprinātas Latvijas valstij ministrijas personā Vidzemes rajona tiesas Rankas pagasta zemesgrāmatas nodalījumā Nr.364. Valsts nekustamais īpašums sastāv no trīs zemes vienībām 22,33 ha kopplatībā – zemes vienības 1,32 ha platībā (zemes vienības kadastra apzīmējums 5084 008 0160), zemes vienības 6,38 ha platībā (zemes vienības kadastra apzīmējums 5084 008 0162) un zemes vienības 14,63 ha platībā (zemes vienības kadastra apzīmējums 5084 008 0501), un 12 būvēm – dienesta viesnīcas (būves kadastra apzīmējums 5084 008 0159 001), katlu mājas (būves kadastra apzīmējums 5084 008 0159 002), skolas (būves kadastra apzīmējums 5084 008 0159 005), ūdenstorņa (būves kadastra apzīmējums 5084 008 0159 006), sūkņu stacijas ar artēzisko aku 143 m (būves kadastra apzīmējums 5084 008 0159 007), nojumes (būves kadastra apzīmējums 5084 008 0159 015) (ministrija līdz nekustamā īpašuma nodošanai Gulbenes novada pašvaldības (turpmāk – pašvaldība) īpašumā precizēs zemesgrāmatā nekustamā īpašuma sastāvu, papildinot to ar minēto būvi), meža tehnikas mācību poligona laukuma (būves kadastra apzīmējums 5084 008 0159 016), degvielas noliktavas (būves kadastra apzīmējums 5084 008 0159 017), divām noliktavām (būvju kadastra apzīmējumi 5084 008 0159 018 un 5084 008 0159 019), palīgēkas (būves kadastra apzīmējums 5084 008 0159 020) (mazēka (vienstāva ēka, t. sk. nojume un palīgēka, kuras apbūves laukums nav lielāks par 25 m2) un atbilstoši likuma “Par nekustamo īpašumu ierakstīšanu zemesgrāmatās” 19.panta pirmās daļas 1.punktam, mazēkas kā patstāvīgi īpašuma objekti nav ierakstāmas zemesgrāmatās) un darbnīcas-garāžas (būves kadastra apzīmējums 5084 008 0160 001). Lietu tiesības, kas apgrūtina valsts nekustamo īpašumu norādītas Vidzemes rajona tiesas Rankas pagasta zemesgrāmatas nodalījuma Nr.364 III daļas 1.iedaļā un Nekustamā īpašuma kadastra informācijas sistēmā. Valsts nekustamā īpašuma sastāvā ir ēka (būves kadastra apzīmējums 5084 008 0160 001), vietējās nozīmes arhitektūras piemineklis Laidars (valsts aizsardzības Nr.5079), valsts nozīmes kultūras pieminekļa teritorija un objekti, kā arī arhitektūras un pilsētbūvniecības pieminekļa teritorija un objekti 1,32 ha platībā. Pašvaldība pēc nekustamā īpašuma pārņemšanas nodrošinās tā uzturēšanu atbilstoši likumā “Par kultūras pieminekļu aizsardzību” noteiktajam.Pašvaldības lēmumā zemes vienība ar kadastra apzīmējumu 5084 008 0501 nav norādīta, jo tā ir izveidojusies, atdalot no zemes vienības ar kadastra apzīmējumu 5084 008 0159 slēgto transformatoru punktam Nr.2055 “TP 2055 Meža skola” (būves kadastra apzīmējums 5084 008 0159 003) funkcionāli nepieciešamo zemes daļu, līdz ar to gan zemes vienības kadastra apzīmējums, gan platība atšķiras no informācijas Nekustamā īpašuma valsts kadastra informācijas sistēmā un zemesgrāmatas nodalījumā.Pašvaldība 2019.gada 31.janvāra lēmumā Nr.1 (31.§) “Par nekustamā īpašuma Gulbenes novada Rankas pagastā ar nosaukumu “Rankas arodvidusskola”, kadastra numurs 5084 008 0159, daļas pārņemšanu pašvaldības īpašumā” un 2019.gada 28.marta lēmumā Nr.4 (30.§) “Par grozījumiem Gulbenes novada domes 2019.gada 31.janvāra lēmumā “Par nekustamā īpašuma Gulbenes novada Rankas pagastā ar nosaukumu “Rankas arodvidusskola”, kadastra numurs 5084 008 0159, daļas pārņemšanu pašvaldības īpašumā”” ir izteikusi gatavību pārņemt valsts nekustamo īpašumu pašvaldības īpašumā bez atlīdzības likuma “Par pašvaldībām” (turpmāk – likums) 15.panta pirmās daļas 4.punktā noteikto pašvaldības autonomo funkciju īstenošanai – gādāt par iedzīvotāju izglītību (iedzīvotājiem noteikto tiesību nodrošināšana pamatizglītības un vispārējās vidējās izglītības iegūšanā; pirmsskolas un skolas vecuma bērnu nodrošināšana ar vietām mācību un audzināšanas iestādēs; organizatoriska un finansiāla palīdzība ārpusskolas mācību un audzināšanas iestādēm un izglītības atbalsta iestādēm u.c.). Pašvaldība izrādīja iniciatīvu pārņemt valsts nekustamo īpašumu laikā, kad Valmieras tehnikums nolēma slēgt Rankas teritoriālo struktūrvienību. Lai kompleksi risinātu profesionālās izglītības jautājumus, sagatavojot speciālistus darba tirgum un lietderīgi un efektīvi izmantotu resursus, pašvaldība ir ieinteresēta savā pārziņā pārņemt valsts nekustamo īpašumu izglītojošas funkcijas turpināšanai un sadarbībā ar Ogres tehnikumu turpina īstenot izglītības programmas. Tā tiek saglabāta struktūrvienība kā vienīgā profesionālās izglītības iestāde Gulbenes novadā un daļā no reģiona teritorijas, jo izglītības programmu tālāka īstenošana struktūrvienībā ir sociāli ekonomiski svarīgs faktors Gulbenes novada un visa reģiona attīstībai Latvijas kontekstā.Pašvaldība sadarbībā ar Ogres tehnikumu nodrošina līdz šim Valmieras tehnikuma projektā Nr.8.1.3.0/16/I/006 Rankas mācību vietā veikto un turpmāk plānoto ieguldījumu, kā arī plānoto un sasniegto rezultātu ilgtspēju atbilstoši Ministru kabineta 2016.gada 19.aprīļa noteikumu Nr.249 “Darbības programmas “Izaugsme un nodarbinātība” 8.1.3. specifiskā atbalsta mērķa “Palielināt modernizēto profesionālās izglītības iestāžu skaitu” īstenošanas noteikumi” 38.punktā noteiktajam – vismaz piecus gadus pēc tam, kad finansējuma saņēmējs projektā saņēmis noslēguma maksājumu.Daļu no valsts nekustamā īpašuma pašvaldība izmanto Rankas pamatskolas vajadzībām.Saskaņā ar 2019.gada 18.jūnijā noslēgto vienošanos starp ministriju un pašvaldību par valsts nekustamā īpašuma apsaimniekošanu un bezatlīdzības lietošanu (reģ.Nr.2-3/19/11) valsts nekustamais īpašums 2019.gada 27.jūnijā ir nodots pašvaldības lietošanā un vienošanās ir spēkā līdz nodošanas – pieņemšanas aktā par valsts nekustamā īpašuma pārņemšanu pašvaldības īpašumā norādītajai valsts nekustamā īpašuma nodošanas – pieņemšanas dienai pēc rīkojuma projekta pieņemšanas Ministru kabinetā.Pašvaldība nekustamo īpašumu neplāno izmantot saimnieciskai darbībai. Likuma 5.pants nosaka, ka pašvaldības savas kompetences un likuma ietvaros darbojas patstāvīgi un pašvaldību darbību likuma ietvaros pārrauga Vides aizsardzības un reģionālās attīstības ministrija. Saskaņā ar likuma 7.pantu, 15.pantā noteiktās pašvaldību autonomās funkcijas pildāmas kārtībā, kāda paredzēta attiecīgajos likumos un Ministru kabineta noteikumos. Likuma 15.pantā paredzēto autonomo funkciju izpildi organizē un par to atbild pašvaldības. Atbilstoši likumam, par to, kādā veidā pašvaldība organizē pašvaldības autonomo funkciju izpildi, ir atbildīga pašvaldība.Ministrijas Nekustamā īpašuma un valsts mantas apsaimniekošanas komisijas 2019.gada 28.februāra sēdē (protokols Nr.3, 5.punkts) (https://izm.gov.lv/images/nekustamie\_ipasumi/2019/Protokols\_3.pdf) ir pieņemts lēmums par nekustamā īpašuma nodošanu bez atlīdzības pašvaldības īpašumā. Rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija. |
| 4. | Cita informācija | Saskaņā ar Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 12.punktā noteikto, ja valsts nekustamais īpašums nav nepieciešams tā valdītājam, jautājumu par nekustamā īpašuma iespējamo nepieciešamību citai valsts iestādei, valsts kapitālsabiedrībai vai atsavinātas publiskas personas vai to iestādes funkciju nodrošināšanai, noskaidro, izsludinot Valsts sekretāru sanāksmē attiecīgu Ministru kabineta rīkojuma projektu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pašvaldības iedzīvotāji. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums nemaina sabiedrības mērķgrupu tiesības un pienākumus. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021. | 2022. | 2023. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 |
| 1.2. valsts speciālais budžets |  0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 |  0 |
| 2. Budžeta izdevumi | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 2.1. valsts pamatbudžets |  0 | 0 | 0 | 0 | 0 | 0 |  0 |
| 2.2. valsts speciālais budžets |  0 | 0 | 0 | 0 | 0 | 0 | 0 |
| 2.3. pašvaldību budžets | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 3.Finansiālā ietekme | Nav precīzi aprēķināms |
| 3.1.valsts pamatbudžets | 0 |
| 3.2.speciālais budžets |  0 | 0 | 0 | 0 | 0 | 0 | 0 |
| 3.3. pašvaldību budžets | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 4.Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X |  0 | 0  |
| 5.Precizēta finansiālā ietekme | X | Nav precīzi aprēķināms | X | Nav precīzi aprēķināms | X | Nav precīzi aprēķināms | Nav precīzi aprēķināms |
| 5.1.valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3.pašvaldību budžets | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 6.Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Projekts šo jomu neskar. |
| 6.1.detalizēts ieņēmumu aprēķins |
| 6.2.detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8.Cita informācija | Pašvaldība esošā budžeta ietvaros segs izdevumus, kas saistīti ar nekustamā īpašuma tiesību nostiprināšanu zemesgrāmatā uz pašvaldības vārda, kā arī segs izdevumus, kas saistīti ar nekustamā īpašuma uzturēšanu.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ar rīkojuma projektu netiek mainīts normatīvais regulējums, kā arī tas neparedz ieviest jaunas politiskās iniciatīvas. Rīkojuma projekts nosaka turpmāku rīcību ar valsts nekustamo īpašumu, nododot pašvaldības īpašumā (īpašnieka maiņa) tās autonomo funkciju nodrošināšanai, līdz ar to sabiedrības līdzdalība un komunikācijas aktivitātes rīkojuma projekta izstrādē netika organizētas (Ministru kabineta 2009. gada 25. augusta noteikumu Nr.970 „Sabiedrības līdzdalības kārtība attīstības plānošanas procesā” 5.punkts).Vienlaikus norādāms, ka rīkojuma projekts un tā anotācija pēc izsludināšanas Valsts sekretāru sanāksmē būs publiski pieejami Ministru kabineta interneta vietnē [www.mk.gov.lv](http://www.mk.gov.lv), kur ar tiem varēs iepazīties jebkurš interesents. |
| 2. | Sabiedrības līdzdalība projekta izstrādē | Rīkojuma projekta būtība skar Ministru kabineta kompetenci lemt par rīcību ar ministrijas valdījumā esošo valsts nekustamo īpašumu. Rīkojuma projektā risinātie jautājumi neparedz ieviest izmaiņas, kas varētu ietekmēt sabiedrības intereses. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija un pašvaldība. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Izglītības un zinātnes ministre I.Šuplinska

I.Rozenštoka 67047765

Ilze.Rozenstoka@izm.gov.lv.lv